नई दिल्ली: भोजपुरी सिनेमा के एक्टर दिनेश लाल यादव ‘निरहुआ’ आज सुपरस्टार बन चुके हैं और भोजपुरी फिल्मों और म्यूजिक एल्बम के बेताज बादशाह बने हुए हैं. निरहुआ का जन्म उत्तर प्रदेश के गाजीपुर के टडवां गांव में हुआ. लेकिन उनके पिता कोलकाता में नौकरी करते थे इसलिए उनका बचपन वहीं गुजरा. उनके भाई बिरहा गायकी के माहिर थे और इस तरह उन्हें घर से ही ऐसा माहौल मिला जिससे वे परफॉर्मिंग आर्ट की ओर आकर्षित हुए. निरहुआ अपने भाइयों के साथ गीत-संगीत के प्रोग्राम में जाते और उन्हें भी वहीं से इस फील्ड में जाने का शौक लग गया.